หนูเป็นไทรอยด์อยู่ แล้วที่นี่ประจำเดือนมาไม่ปกติ อยากทราบว่าอาการไทรอยด์มีผลทำให้ประจำเดือนมาไม่ปกติหรือไม่
สวัสดีค่ะ ในที่นี้ไม่แน่ใจว่าเป็นไทรอยด์ต่ำหรือสูงผิดปกติ โดยทั้งสองภาวะสามารถทำให้ประจำเดือนมาไม่ปกติได้ แต่ในหญิงอายุน้อยจะพบเรื่องไทรอยด์ทำงานมากเกินไปได้มากกว่าโรคไทรอยด์สูง คือภาวะที่ร่างกายมีการสร้างฮอร์โมนไทรอยด์ออกมามากผิดปกติ ซึ่งมีสาเหตุได้หลายอย่าง เช่นภูมิคุ้มกันในร่างกายตัวเองผิดปกติ หรือมีก้อนเนื้อที่สร้างฮอร์โมน อาจทำให้เกิดอาการ ใจสั่น เวียนศีรษะ มือสั่น เหงื่อออกมาก กินจุ หิวบ่อย แต่น้ำหนักลด ท้องเสีย ตาโปน อาจจะร้ายแรงก็คือใจสั่นจนมีหัวใจเต้นผิดจังหวะได้ เรื่องประจำเดือนอาจเป็นอาการอย่างหนึ่งได้เช่นกันแนะนำพบแพทย์เพื่อรับยารักษาไทรอยด์อย่างต่อเนื่อง ถ้าควบคุมไทรอยด์ได้ดี ประจำเดือนน่าจะมาสม่ำเสมอมากขึ้นสังเกตอาการ ถ้าใจสั่นมาก เวียนศีรษะมากจนหน้ามืดหรือหมดสติ ให้รีบไปพบแพทย์